Karcag Városi Önkormányzat Polgármesterének 24/2020. (XI.11.) rendelete

a Karcag város közterületein történő kötelező maszk viseléséről

Karcag Városi Önkormányzat Polgármestere az Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint a veszélyhelyzet idején alkalmazandó védelmi intézkedések második üteméről szóló 484/2020 (XI.10.) Korm. rendelet (továbbiakban: Korm. rendelet) 27. §-a értelmében meghatározott feladatkörömben eljárva az alábbi rendeletet alkotom:

***A rendelet hatálya***

**1. §**

(1) E rendelet hatálya Karcag város közigazgatási területére, Karcag Városi Önkormányzat tulajdonában lévő helyi közterületekre terjed ki.

(2) Rendelkezései minden természetes személyre kiterjed.

***Értelmező rendelkezések***

**2. §**E rendelet alkalmazásában:

a) közterület: a közterület-felügyeletről szóló törvényben meghatározott terület

b) helyi termelői piac: olyan piac, ahol a kistermelő a piac fekvése szerinti megyében, vagy a piac 40 km-s körzetében működő gazdaságból származó mezőgazdasági-, illetve élelmiszeripari termékét értékesíti

c.) piac: olyan épület, épületegyüttes, vagy terület, ahol állandó, vagy rendszeres jelleggel többen általában napi, vagy esetenként heti rendszerességgel folytatnak kiskereskedelmi tevékenységet

d) tulajdonos: az ingatlan tulajdonosa, vagy kezelője

***Kötelező maszk viselés szabályai***

**3.§**(1) Karcag városában működő piacon a maszk használata a vásárcsarnokban és a felfestéssel kijelölt piac területen belül tartózkodó személyek számára kötelező.

(2) Az (1) bekezdést nem kell alkalmazni a hatodik életévét be nem töltött kiskorú gyermek esetében.

(3) Az (1) bekezdésben meghatározott szabályok megsértése esetén a Korm. rendelet 22.§‑ában meghatározott jogkövetkezmények alkalmazhatóak.

**4. §**(1) Ez a rendelet a kihirdetést követő napon lép hatályba.

K a r c a g, 2020. november 11.

|  |
| --- |
| **(: Szepesi Tibor :)** |
| polgármester |

Kihirdetési záradék:

E rendeletet 2020. november 11-én kihirdettem:

|  |  |
| --- | --- |
|  |  |
|  **(: Rózsa Sándor :)** |  |
| jegyző |  |

**Á L T A L Á N O S I N D O K O L Á S**

Az Alaptörvény 53. cikk (1) bekezdése alapján a Kormány az  élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a  magyar állampolgárok egészségének és életének megóvása érdekében a 478/2020. (XI. 3.) Korm. rendeletével Magyarország egész területére veszélyhelyzetet hirdetett ki. Erre tekintettel került kihirdetésrea veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet, melynek 27. §-ában adott felhatalmazás alapján rendeletet alkotok a Karcag város belterületén alkalmazandó kötelező maszkviselés szabályairól.

**R É S Z L E T E S I N D O K O L Á S**

**1. § -hoz**

A rendelet hatályáról rendelkezik.

**2. § -hoz**

Az értelmező rendelkezéseket tartalmazza.

**3. § -hoz**

A kötelező maszkviselés szabályairól rendelkezik.

**4. § -hoz**

E rendelet hatálybalépéséről rendelkezik.